stanford-oval/wikipedia huggingface dataset:
Marcus Ericsson

| Marcus Ericsson |
| --- | --- |
 Marcus Ericsson vuonna 2018 Britanniassa.
Henkilötiedot
Koko nimi:  Marcus Ericsson
Syntynyt: 2. syyskuuta 1990 (ikä 34) Kumla, Ruotsi
Kansalaisuus:   Ruotsi
Formula 1 -ura
Auton numero:  9
Aktiivivuodet:  2014–2018
Talli(t):  Caterham (2014) Sauber (2015–2018)
Kilpailuja:  97
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  18
Ensimmäinen kilpailu:  Australian GP 2014
Viimeinen kilpailu:  Abu Dhabin GP 2018
Sijoitus kaudella 2018:  17. (9 p.)
Aiheesta muualla
www.marcusericsson.com
Marcus Ericsson (s. 2. syyskuuta 1990 Kumla, Ruotsi) on ruotsalainen rata-autoilija.
Ericsson on ajanut Sauberin Formula 1 -tallissa kilpakuljettajana kausina 2015–2018.
Ura

Ericsson on aiemmin kilpaillut Formula BMW, Britannian ja Japanin Formula 3 -luokissa ja Aasian GP2 -sarjassa. Ericsson voitti Formula BMW -sarjan mestaruuden vuonna 2007 ja Japanin F3-sarjan mestaruuden vuonna 2009. Hän voitti myös Ruotsin Junior Racer/Year -palkinnon vuonna 2007.
Vuonna 2010 Ericsson kilpaili GP2-sarjassa Super Nova Racing -tallissa. Hän ajoi GP2-uransa avausvoiton Valencian sprinttikilpailussa. Hän saavutti kauden aikana 11 pistettä. Ericsson jatkoi GP2:ssa kaudella 2011 ajaen iSport -tallissa. Ericsson keräsi selvästi enemmän pisteitä kuin debyyttikaudellaan keräten 25 pistettä ja ajettua kahdesti kolmanneksi. Ericsson sijoittui sarjan lopputuloksissa 10:ksi. Ericsson jatkoi tallissa kaudella 2012. Hän voitti Belgian pitkän kilpailun ja saavutti neljä muuta palkintosijaa sijoittuen sarjan kahdeksanneksi. Vuonna 2013 Ericsson jatkoi jälleen GP2:ssa siirtyen DAMS-talliin. Hän saavutti kaksi paalupaikkaa ja yhden voiton sijoittuen sarjan kuudenneksi.
Formula 1 -uran kariuduttua hän siirtyi IndyCar-sarjaan kaudeksi 2019. Ericsson voitti Indianapolis 500 -kisan vuonna 2022.
Formula 1 -ura

Ericsson testasi Brawn GP:n autoa joulukuussa 2009 kolme päivää yhdessä Mike Conwayn kanssa.
Formula 1 -ura > Caterham (2014)

Vuoden 2013 lopussa ilmoitettiin, että Ericsson neuvottelisi paikasta Caterhamin F1-tallissa kaudeksi 2014. Tammikuussa 2014 julkistettiin Ericssonin sopimus Caterham-tallissa kilpailemista kaudella 2014 tallikaverinaan japanilainen Kamui Kobayashi. Hänestä tuli ensimmäinen ruotsalainen F1-kuljettaja sitten Stefan Johanssonin ja vuoden 1991.
Hänen kautensa Caterhamilla päättyi ennen aikojaan jo Venäjän GP:n jälkeen, kun talli ajautui selvitystilaan ja jätti kauden loput kilpailut väliin. Ericsson parhaaksi sijoitukseksi jäi Monacon GP:n 11:s sija, eikä hän näin ollen saavuttanut yhtään pistettä. Hän sijoittui sarjan 19:nneksi.
Formula 1 -ura > Sauber (2015–2018)

1. marraskuuta 2014 Sauber-talli teki sopimuksen Ericssonin kanssa kaudelle 2015. Hän sai tallikaverikseen Formula 1 debyyttinsä tehneen Felipe Nasrin. Heti kauden avauskilpailussa Australiassa Ericsson onnistui ajamaan pisteille kahdeksanneksi ottaen uransa ensimmäiset pisteet. Malesiassa Ericsson keskeytti jäätyään kiinni hiekkahidasteeseen. Myös Kiinassa, Unkarissa ja Belgiassa Ericsson sijoittui pisteille ollen kymmenes. Italiassa Ericsson oli yhdeksäs. Japanissa Ericsson ajoi pyörähdyksen sävyttämässä kilpailussa 14:nneksi. Venäjällä Ericssonin kilpailu päättyi heti ensimmäisellä kierroksella kolarointiin Nico Hülkenbergin kanssa. Myös Yhdysvaltain GP jäi Ericssonin osalta kesken. Brasiliassa Pastor Maldonado törmäsi Ericssoniin. Ericsson pystyi kuitenkin jatkamaan matkaansa pyörähdyksen jälkeen ja oli maalissa 16:s. Ericsson saavutti ensimmäisellä Sauber-kaudellaan 9 pistettä sijoittuen sarjan 18:nneksi, hänen kauden parhaaksi sijoitukseksi jäi Australian kahdeksas sija, joka on Ericsonin paras sijoitus tähän mennessä.
Kaudella 2016 Ericsson jäi ilman pisteitä ollen parhaimmillaan Meksikon GP:ssä yhdestoista. Hän sijoittui sarjan 22:nneksi.
Ericsson ei saavuttanut pisteitä kaudella 2017, parhaimpina sijoituksinaan oli 11:nnet sijat Espanjan ja Azerbaidžanin kilpailuista. Hän sijoittui sarjan 20:nneksi.
Sauber ei uusinut Ericssonin kuljettajasopimusta ja hän jää kaudella 2019 tallin varakuljettajaksi.
Formula 1 -tulokset > Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Caterham | AUS Kesk. | MAL 14 | BHR Kesk. | CHN 20 | ESP 20 | MON 11 | CAN Kesk. | AUT 18 | GBR Kesk. | GER 18 | HUN Kesk. | BEL 17 | ITA 19 | SIN 15 | JPN 17 | RUS 19 | USA   | BRA   | ABU•   |  |  | 0 | 19. |
| 2015 | Sauber | AUS 8 | MAL Kesk. | CHN 10 | BHR 14 | ESP 14 | MON 13 | CAN 14 | AUT 13 | GBR 11 | HUN 10 | BEL 10 | ITA 9 | SIN 11 | JPN 14 | RUS Kesk. | USA Kesk. | MEX 12 | BRA 16 | ABU 14 |  |  | 9 | 18. |
| 2016 | Sauber | AUS Kesk. | BHR 12 | CHN 16 | RUS 14 | ESP 12 | MON Kesk. | CAN 15 | EUR 17 | AUT 15 | GBR Kesk. | HUN 20 | GER 18 | BEL Kesk. | ITA 16 | SIN 17 | MAL 12 | JPN 15 | USA 14 | MEX 11 | BRA Kesk. | ABU 15 | 0 | 22. |
| 2017 | Sauber | AUS Kesk. | CHN 15 | BHR Kesk. | RUS 15 | ESP 11 | MON Kesk. | CAN 13 | AZE 11 | AUT 15 | GBR 14 | HUN 16 | BEL 16 | ITA 18† | SIN Kesk. | MAL 18 | JPN Kesk. | USA 15 | MEX Kesk. | BRA 13 | ABU 17 |  | 0 | 20. |
| 2018 | Sauber | AUS Kesk. | BHR 9 | CHN 16 | AZE 11 | ESP 13 | MON 11 | CAN 15 | FRA 13 | AUT 10 | GBR Kesk. | GER 9 | HUN 15 | BEL 10 | ITA 15 | SIN 11 | RUS 13 | JPN 12 | USA 10 | MEX 9 | BRA Kesk. | ABU Kesk. | 9 | 17. |
• Abu Dhabin GP:ssä 2014 jaettiin tuplapisteet.
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2014 | Caterham-Renault | 18. | 16 | 0 | 0 | 0 | 0 | 0 |
| 2015 | Sauber-Ferrari | 18. | 19 | 9 | 0 | 0 | 0 | 0 |
| 2016 | Sauber-Ferrari | 22. | 21 | 0 | 0 | 0 | 0 | 0 |
| 2017 | Sauber-Ferrari | 20. | 20 | 0 | 0 | 0 | 0 | 0 |
| 2018 | Sauber-Ferrari | 17. | 21 | 9 | 0 | 0 | 0 | 0 |
| Yhteensä (5 kautta) | Yhteensä (5 kautta) | Yhteensä (5 kautta) | 97 | 18 | 0 | 0 | 0 | 0 |
Formula 1 -tulokset > Ennätykset

Pisteellisten kilpailujen välissä eniten pisteettömiä kilpailuja: 49.
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2014 |
| 2 | Ensimmäiset MM-pisteet | 17 | Australian GP 2015 |
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Super Nova Racing | ESPFEA 11 | ESPSPR Kesk. | MONFEA 12 | MONSPR 9 | TURFEA Kesk. | TURSPR Kesk. | EURFEA 7 | EURSPR 1 | GBRFEA 12 | GBRSPR 18 | GERFEA 6 | GERSPR Kesk. | HUNFEA 12 | HUNSPR 10 | BELFEA 13 | BELSPR 7 | ITAFEA Kesk. | ITASPR 11 | ABUFEA 11 | ABUSPR Kesk. |  |  |  |  | 11 | 17. |
| 2011 | iSport International | TURFEA 9 | TURSPR 8 | ESPFEA 5 | ESPSPR 3 | MONFEA Kesk. | MONSPR Kesk. | EURFEA Kesk. | EURSPR 11 | GBRFEA 3 | GBRSPR 4 | GERFEA 5 | GERSPR 16 | HUNFEA 5 | HUNSPR 16 | BELFEA Kesk. | BELSPR 12 | ITAFEA 14 | ITASPR 8 |  |  |  |  |  |  | 25 | 10. |
| 2012 | iSport International | MALFEA 13 | MALSPR Kesk. | BHR1FEA 13 | BHR1SPR 16 | BHR2FEA 7 | BHR2SPR 7 | ESPFEA 13 | ESPSPR 22 | MONFEA 2 | MONSPR 4 | EURFEA 2 | EURSPR Kesk. | GBRFEA 21 | GBRSPR 7 | GERFEA 11 | GERSPR 15 | HUNFEA 18 | HUNSPR Kesk. | BELFEA 1 | BELSPR 4 | ITAFEA 3 | ITASPR 7 | SINFEA 7 | SINSPR 2 | 124 | 8. |
| 2013 | DAMS | MALFEA Kesk. | MALSPR 13 | BHRFEA 13 | BHRSPR Kesk. | ESPFEA Kesk. | ESPSPR 20 | MONFEA Kesk. | MONSPR 18 | GBRFEA 11 | GBRSPR 8 | GERFEA 1 | GERSPR 13 | HUNFEA 2 | HUNSPR 4 | BELFEA 2 | BELSPR 15 | ITAFEA Kesk. | ITASPR 23 | SINFEA 7 | SINSPR 2 | ABUFEA 3 | ABUSPR 6 |  |  | 121 | 6. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2009–2010 | ART Grand Prix | ABU1FEA 11 | ABU1SPR 12 |  |  |  |  |  |  | 0 | 24. |
| 2009–2010 | Super Nova Racing |  |  | ABU2FEA 17 | ABU2SPR 12 | BHR1FEA   | BHR1SPR   | BHR2FEA   | BHR2SPR   | 0 | 24. |
| 2011 | iSport International | ABUFEA 4 | ABUSPR 3 | ITAFEA 10 | ITASPR 16 |  |  |  |  | 9 | 6. |
Aiheesta muualla

Virallinen sivusto
Marcus Ericsson Twitterissä
Marcus Ericsson Facebookissa
Ericsson iSport-tallissa Monzassa vuonna 2011.
Ericsson Caterhamin ratissa Monacon GP:ssä kaudella 2014.
The Rand Daily Mail

The Rand Daily Mail oli englanninkielinen vuonna 1902 perustettu sanomalehti, jota julkaistiin Johannesburgissa, Etelä-Afrikassa. Lehti kampanjoi maan apartheid-järjestelmää vastaan, mutta jouduttiin lopettamaan taloudellisista syistä vuonna 1985. Lehden viimeisenä päätoimittajana toimi Allister Sparks.
The Rand Daily Mail osallistui keskeisellä tavalla muun muassa Steve Bikon kuoleman yksityiskohtien paljastamiseen ja eteläafrikkalaisten vankiloiden olosuhteiden julkistamiseen.
Tianeptiini

| --- | --- |

Tianeptiini
Systemaattinen (IUPAC) nimi
7-[(3-kloro-6-metyyli-5,5-diokso-11H-bentso[c][2,1]bentsotiatsepin-11-yl)amino]heptanohappo
Tunnisteet
CAS-numero: 66981-73-5
ATC-koodi: N06AX14
PubChem CID: 68870
Kemialliset tiedot
Kaava: C21H25N2ClO4S 
Moolimassa: 265.36 g/mol
Farmakokineettiset tiedot
Hyötyosuus: 99 %
Proteiinisitoutuminen: 436,953  g/mol
Metabolia: hepaattinen
Puoliintumisaika: 2,5–3 tuntia, vanhuksilla 4–9 tuntia
Ekskreetio: 65 % renaalinen 15 % fekaalinen
Terapeuttiset näkökohdat
Raskauskategoria:  ?
Reseptiluokitus:   (FI)  
Antotapa: oraalinen
Tianeptiini on 1960-luvulla kehitetty pääasiallisesti masennuksen hoitoon käytettävä lääkeaine, joskin sitä voidaan käyttää myös astman ja ärtyneen paksusuolen hoitoon.
Kemiallisesti se on trisyklinen masennuslääke, mutta kuuluu SSRE-lääkkeisiin (selektiiviset serotoniinin takaisinoton lisääjät). Sillä on myös huomattavasti enemmän sivuvaikutuksia verrattuna muihin trisyklisiin masennuslääkkeisiin.[lähde? ] Tianeptiinilla on myös ahdistusta poistava vaikutus, joskaan sillä ei ole sedatiivista, antikolinergista tai kardiovaskulaarista vaikutusta.
Tianeptiinillä on jonkin verran väärinkäyttöpotentiaalia, joskin väärinkäyttö on harvinaista. Esimerkiksi Venäjällä esiintyy aineen suonensisäistä käyttöä. Sillä on kerrottu olevan näin annosteltuna opioidien kaltaisia vaikutuksia, ja sitä on myös toisinaan yritetty käyttää opioidien vieroitusoireisiin.
Lääkkeen käyttö on voimakkaiden vieroitusoireiden vuoksi äärimmäisen vaikea lopettaa, erityisesti annostuksen ollessa suuri.
Aiheesta muualla

Human Metabolome Database (HMDB): Tianeptine (englanniksi)
Kyoto Encyclopedia of Genes and Genomes (KEGG): Tianeptine (englanniksi)
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:   essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:   desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:   atomoksetiini  reboksetiini  viloksatsiini* 
SARI:t:   etoperidoni‡  nefatsodoni‡  tratsodoni 
SMS:t:   vilatsodoni  vortioksetiini 
Muut:   agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:   amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:   amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:   feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:   bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset:  selegiliini
‡ markkinoilta poistettu lääke, † kokeellinen lääke,* ei myynnissä Suomessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tianeptine
Käännös suomeksi
The Orville

| The Orville |
| --- | --- |

Tyyli:  science fiction draamakomedia
Kestoaika:  60 minuuttia
Luoja(t):  Seth MacFarlane
Pääosissa:   Seth MacFarlane  Adrianne Palicki  Penny Johnson Jerald  Scott Grimes  Peter Macon  Halston Sage  J. Lee  Chad L. Coleman 
Alkuperämaa:   Yhdysvallat
Alkuperäiskieli:  englanti
Verkko:   Fox / Hulu
Esitetty:  10. syyskuuta 2017  – jatkuu edelleen
Tuotantokausia:  3
Jaksoja:  36
Tunnuskappale:  Bruce Broughton
Tuotanto
Vastaava(t) tuottaja(t):   Seth MacFarlane  Brannon Braga  David A. Goodman  Jason Clark  Jon Favreau (pilotti)  Liz Heldens  Lili Fuller 
Säveltäjä(t):   Bruce Broughton  Joel McNeely  John Debney  Andrew Cottee 
Tuotantoyhtiö(t):   Fuzzy Door Productions  20th Century Fox Television 
Aiheesta muualla
Virallinen sivusto
IMDb 
The Orville on yhdysvaltalainen vuonna 2017 alkanut science fiction -painotteinen draamakomediasarja. Sen on luonut Seth MacFarlane ja hänen itsensä lisäksi näyttelijäkaartiin kuuluu Adrianne Palicki, Penny Johnson Jerald, Scott Grimes ja Halston Sage. Sarjan esittäminen aloitettiin yhdysvalloissa Foxin kanavalla 10. syyskuuta 2017. Suomessa sarja alkoi Fox-kanavalla 1. tammikuuta 2018.
The Orville -sarjassa on paljon vivahteita Star Trekin maailmasta. Tarina sijoittuu U.S.S. Orville (ECV-197) -nimiselle keskikokoiselle tutkimusalukselle 400 vuoden päässä tulevaisuudessa.
Näyttelijät

| 0 | 1 | 2 |
| --- | --- | --- |
|   Seth MacFarlane   | … |   kapt. Ed Mercer   |
|   Adrianne Palicki   | … |   komkapt. Kelly Grayson   |
|   Penny Johnson Jerald   | … |   tri. Claire Finn   |
|   Scott Grimes   | … |   lt. Gordon Malloy   |
|   Peter Macon   | … |   kom.kapt. Bortus   |
|   J. Lee   | … |   lt. John LaMarr   |
|   Halston Sage   | … |   lt. Alara Kitan   |
|   Mark Jackson   | … |   ESEO-upseeri Isaac   |
|   Jessica Szohr   | … |   lt. Talla Keyali    |
Tuotanto

Toukokuussa 2016 ilmoitettiin Foxin tilanneen 13-osaisen tuotantokauden suoraan MacFarlanen käsikirjoituksen pohjalta. MacFarlane on sanonut saaneensa käsikirjoitukseen paljon vaikutteita Hämärän rajamailla ja Star Trek sarjoista.
Vuoden 2016 elokuussa Jon Favreau lupautui ohjaamaan sarjan pilottijakson. Myöhemmin ohjaajiksi tulivat Jonathan Frakes ja Robert Duncan McNeill.
Sarja uusittiin toiselle kaudelleen marraskuussa 2017. Ensimmäiset kaksi kautta esitettiin Foxin kanavalla ja kolmannen kauden esittäminen alkoi Hulun palvelussa kesäkuussa 2022.
Aiheesta muualla

The Orville Fox.comissa (Arkistoitu – Internet Archive) (englanniksi)
The Orville Internet Movie Databasessa (englanniksi)
The Orville Rotten Tomatoesissa (englanniksi)
Titaani (fantasia)

Titaani on fantasiassa jättiläisen sukuinen olento, joka on kuitenkin muita jättiläisiä isompi. Titaanien koko vaihtelee yleensä noin viidestä metristä taivaaseen asti ulottuvaksi. Titaanit ovat myös äärimmäisen voimakkaita olentoja.
Titaaneja löytyy muun muassa Titaanien sodasta, Forgotten Realmsista, Might and Magickejen -maailmasta ja Warcraft-maailmasta. Titaaneja esiintyy myös lukuisissa peleissä, kuten Age of Mythology: The Titans ja Heroes of Might and Magic III.
Titaani (täsmennyssivu)

Titaani tai titaanit voivat tarkoittaa seuraavia asioita:
titaani, metallinen alkuaine
titaanit, ryhmä kreikkalaisen mytologian jumalia
titaanit, fantasiamaailmoissa esiintyviä jättiläisiä
Kotkan Titaanit, jääkiekkoseura
Titaanit (Titans), yhdysvaltalainen televisiosarja.
The Expendables 4

| The Expendables 4 |
| --- | --- |

Ohjaaja:  Scott Waugh
Käsikirjoittaja:   Spenser Cohen  Max Adams  John Joseph Connolly 
Tarina:  Spenser Cohen
Tuottaja:   Jason Statham  Les Weldon  Yariv Lerner  Jeffrey Greenstein  Kevin King-Templeton  Avi Lerner 
Kuvaaja:  Tim Maurice-Jones
Pääosat:   Sylvester Stallone  Jason Statham  Dolph Lundgren  Randy Couture  Megan Fox  50 Cent  Andy García  Tony Jaa  Jacob Scipio  Levy Tran  Iko Uwais 
Valmistustiedot
Valmistusmaa:  Yhdysvallat
Tuotantoyhtiö:   Vértice Cine  Millennium Films 
Levittäjä:  Lionsgate
Ensi-ilta:  22. syyskuuta 2023
Kesto:  103 minuuttia
Alkuperäiskieli:  englanti
Budjetti:  100 000 000 $
Tuotto:  51 100 000 $
Edeltäjä:  The Expendables 3
Aiheesta muualla
IMDb 
Elonet
Infobox OKNimi-testi OK: 
The Expendables 4 on vuonna 2023 ensi-iltansa saanut yhdysvaltalainen toimintaelokuva, jonka on ohjannut Scott Waugh. Se on The Expendables -elokuvasarjan neljäs osa ja jatko-osa elokuvalle The Expendables 3 (2014).
Sylvester Stallone, Jason Statham, Dolph Lundgren ja Randy Couture uusivat edellisten elokuvien roolinsa. Muita rooleja esittävät Curtis ”50 Cent” Jackson, Megan Fox, Andy García, Tony Jaa, Eddie Hall, Sheila Shah, Jacob Scipio, Levy Tran ja Iko Uwais. Uwais esittää elokuvan roistoa.
Elokuvan oli määrä saada ensi-iltansa alun perin vuonna 2022, mutta sittemmin ensi-ilta lykkääntyi syyskuuhun 2023.
Elokuva on ensimmäinen, jossa pääosaa esittää Jason Statham. Kolmessa aiemmissa elokuvissa pääosaa esittänyt Stallonen rooli on pienempi ja samalla hänen viimeinen esiintymisensä elokuvasarjassa.
Juoni

Expendables ryhmä matkaa Libyaan, jossa heidän on tarkoitus ottaa kiinni terroristi Stuarto Rahmat, jota Barney ei ole onnistunut nappamaan 25 vuoteen. Tehtävä epäonnistuu autojen ja muiden kuljetuksien räjähtäessä, sekä lentokone jossa Barney on ammutaan alas ja oletettavasti kuolee. Hänen palanut ruumiinsa löydetään yhdessä onnensormuksen kanssa.
Myöhemmin ryhmä saa uuden tehtävän, jota johtaa CIA agentti Marsh. Ryhmän on tarkoitus pysäyttää Ocelot ja Rahmat, joiden suunnitelmissa on aloittaa kolmas maailmansota.
Näyttelijät

| 0 | 1 | 2 |
| --- | --- | --- |
|  Sylvester Stallone  | … |  Barney Ross   |
|  Jason Statham  | … |  Lee Christmas   |
|  Dolph Lundgren  | … |  Gunner Jensen   |
|  Randy Couture  | … |  Toll Road   |
|  Curtis ”50 Cent” Jackson  | … |  Easy Day   |
|  Megan Fox  | … |  Gina   |
|  Andy García  | … |  Marsh  |
|  Tony Jaa  | … |  Decha Unai   |
|  Jacob Scipio  | … |  Galan  |
|  Levy Tran  | … |  Lash  |
|  Iko Uwais  | … |  Suarto Rahmat  |
Kuvaukset

Kuvaukset aloitettiin Syyskuussa 2021. Elokuvaa kuvattiin ainakin Lontoossa, Bulgariassa ja Kreikassa. Lokakuussa 2021 Sylvester Stallone ilmoitti, että hänen osuutensa oli kuvattu valmiiksi. Joulukuussa 2021 Tony Jaa ilmoitti kuvausten päättyneen.
Aiheesta muualla

The Expendables 4 Internet Movie Databasessa (englanniksi)
Theodor Nußbaum

| Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Maa:   Saksa>  |
| --- | --- | --- | --- |
|  Pronssia | Berliini 1936 | kaupunkisuunnittelu |  |
Theodor "Theo" Nussbaum (usein: Nußbaum; 3. heinäkuuta 1885 Linz am Rhein – 22. huhtikuuta 1956 Köln) oli saksalainen arkkitehti. Hän osallistui vuoden 1936 Berliinin olympialaisiin, joissa hän voitti pronssia kaupunkisuunnittelussa teoksestaan, joka käsitteli Kölnin kaupunkikuvan ja urheilukeskuksen suunnitelmia.
Texinfo

| Texinfo |
| --- | --- |
 Esimerkki Texinfon tuottamasta dokumentista; GNU Texinfon manuaalin sivu 25.
Luoja:  Richard Stallman Bob Chassell
Kehittäjä:  Brian Fox Karl Berry
Kehityshistoria
Ensijulkaisu:  helmikuu 1986
Vakaa versio:  7.1.1 (7. syyskuuta 2024)
Kehitystilanne:  aktiivinen
Tiedot
Ohjelmistotyyppi:  ladontajärjestelmä
Alusta:  GNU/Linux, BSD
Ohjelmointikielet:  Perl, HTML, Raku, C, Makefile, Roff, Muut
Lisenssi:  GNU General Public License Versio 3
Aiheesta muualla
Verkkosivusto
Versiohallinta
Texinfo on merkintäkieli, jonka avulla yhdestä lähdekoodista voidaan luoda dokumentointia sekä verkkosivuille että tulostettavaan muotoon eri tiedostomuodoissa, kuten dvi, html, pdf, jne., sekä texinfon oma hypertekstimuoto, info).
Texinfon kääntää saman niminen tietokoneohjelma, joka on julkaistu vapaana ohjelmistona.
Texinfo yhdistetään Free Software Foundationin GNU-projektiin, jonka ohjelmien virallinen dokumentointimuoto se on ollut. Texinfon kehitti  Richard M. Stallman, joka on FSF:n ja GNU:n perustaja.
Texinfon päätarkoitus on helpottaa ohjelmisto-oppaiden kirjoittamista. Sillä voidaan luoda kaikki kirjan normaalit rakenteet, kuten luvut, aliluvut, viittaukset, taulukot ja sisällysluettelot. Lisäksi texinfo mahdollistaa hypertekstin koneella luettavaan dokumentaatioon.
Paperitulosteiden muotoiluun Texinfo käyttää Donald Knuthin TeX-ohjelmaa, jonka makropaketti se itseasiassa on. Käyttämällä Texinfon eri kääntäjiä, on mahdollista päivittää useita dokumentointeja (kuten verkkosivu ja tulostettava manuaali) käyttäen ainoastaan yhtä lähdekoodia.
Texinfo tulisi lausua "tehinfo" - samoin kuin TeX-ladontajärjestelmän nimi, jossa X esittää kreikan kirjainta χ (khi). Kehittäjien mukaan "Texinfo" tulisi kirjoittaa isolla alkukirjaimella "T", mutta muuten pienillä kirjaimilla.
Tiedostotyypit

Jotta useita tiedostotyyppejä voidaan päivittää samanaikaisesti, editoimalla Texinfon (.texi) lähdekoodia,
on tehty useita syntaksikääntäjiä, jotka voivat kääntää Texinfo-tiedoston muihin tiedostotyyppeihin. Useimmat tiedostot luodaan käyttämällä makeinfo-ohjelmaa,
joka on osa GNU Texinfo -jakelua.
On huomattava, että Unixin manuaalisivuja ei voi tuottaa Texinfon kääntäjillä. Texinfoa käytetään, kun kirjoitetaan GNU-ohjelmistojen dokumentointia, jota tarvitaan yleensä Unix-tyyppisissä ympäristöissä, missä man-sivut ovat perinteinen dokumentointitapa. Man-sivuilla on tarkka rakenne ja niitä käytetään yleensä pikaoppaina, kun taas Texinfon avulla tehdyt dokumenttien on tarkoitus olla laajoja ja kattavia oppaita. Tämän vuoksi GNU ei näe syytä muuttaa Texinfo-sisältöä man-sivuiksi. Useille GNU-ohjelmille on olemassa man-sivut, jotka kehottavat lukijaa tutustumaan Info-sivuun.
Texinfo-lähdekoodi

Texinfo mahdollistaa dokumentin jäsentämisen kirjan tapaan, jolloin dokumentissa on lukuja, alilukuja, ristiviittauksia ja indeksejä. Lähdekoodi on lähes leipätekstiä, mutta teknisesti ottaen se on jäsenneltyä tekstiä, jota on jäsennetty komennoilla, jotka alkavat merkillä "@". Näyte lähdetiedostosta:
@ifnottex
@node Top
@top Short Sample

@insertcopying
@end ifnottex

@menu
* First Chapter::    The first chapter is the
                     only chapter in this sample.
* Index::            Complete index.
@end menu
Komennot merkitsevät rakennetta, kuten lukua, sekä erottavat lähdekoodista osia, joita tarvitaan vain tietyissä luotavissa tiedostotyypeissä.